Сурвэтка з мікравалакна падыходзіць для ачысткі далікатных паверхняў
Тканіна з мікравалакна буйным планам
**Мікравалакно** (англ.: microfibre ці microfiber) — тканіна, вырабленая з валокнаў поліэфіру  (руск.) (бел. таксама можа складацца з валокнаў поліаміду  (руск.) (бел. і іншых палімераў. Сваю назву тканіна атрымала з-за таўшчыні валокнаў, якая складае некалькі мікраметраў. Мікравалакно выкарыстоўваецца ў вытворчасці тканых, нятканых і трыкатажных матэрыялаў. Можа быць выкарыстана ў вытворчасці адзення, абіўцы, у прамысловых фільтрах, ва ўборачнай прадукцыі.

Матэрыял
--------

Мікравалакно вырабляецца з валакна памерам менш за 1 дэнье  (руск.) (бел. валокны аб’ядноўваюцца для фарміравання пражы. Сучасная нітка мікравалакна пры даўжыні ў 100 000 метраў важыць усяго 6 грамаў.

### Гісторыя

Вытворчасць звыштонкага валакна (менш 0,7 дэнье) пачалося ў канцы 1950 года з выкарыстаннем тэхналогіі скруту ніткі з расплаўленай масы. Мікравалакно было распрацавана ў Японіі ў 1976 годзе.

### Вытворчасць

У вытворчасці мікравалакна выкарыстоўваюць поліамід і поліэфіры. Поліамідная нітка загадзя падрыхтоўваецца — ёй надаюць зоркападобную форму. Затым падрыхтаваную поліамідную нітку апускаюць у расплаўлены поліэфір, прапускаюць праз найтанчэйшыя адтуліны і затым астуджаюць. Пасля астуджэння ніткі поліэфіру аддзяляюцца ад поліаміднай асновы і адпраўляюцца на вытворчасць тканіны.

### Тэхналогія

Вытворчасць мікравалакна — высокадакладны працэс, паколькі неабходна атрымаць палімерную нітку з дыяметрам у адну дзясятую ці нават у сотыя долі міліметра. Для вытворчасці мікравалакна выкарыстоўваюцца экструдары  (руск.) (бел. (ад лац.: extrudo — выціскаць). Экструдар — гэта машына для размякчэння (пластыкацыі) матэрыялаў і надання ім формы шляхам працісквання праз профільны інструмент (т. зв. экструзійную галоўку), перасек якога адпавядае канфігурацыі вырабу. Працэс перапрацоўкі матэрыялаў у экструдары называецца экструзіяй  (руск.) (бел..

Паколькі ў апошні час мікравалакно выціскаюць у форме двайной ніткі (унутраная поліамідная «зорачка» і знешні поліэстэравы контур), тэхналогія яго вытворчасці яшчэ больш ўскладнілася. На выхадзе з экструдара астуджэнне двайной ніткі вадой прыводзіць да аддзялення поліаміднага і поліэстэравага складнікаў ніткі, у выніку чаго кожная мікранітка мае вельмі высокую плошчу мікразазораў, што і прыводзіць да высокай упітвальнай здольнасці тканіны.

Канчатковая якасць мікравалакна залежыць ад геаметрычных параметраў нітак, конусу сціску ў экструдара і тэмпературнага рэжыму і інш.

Уласцівасці мікравалакна
------------------------

Мікравалакно валодае высокай устойлівасцю, у яго багатая палітра яркіх адценняў, гэтая тканіна цалкам паддаецца пранню. Тканіны з мікравалакна валодаюць падвышанай упітвальнай здольнасцю дзякуючы вельмі малому дыяметру перасеку ніткі (тканіна атрымліваецца больш «губчатай»).

Падыходзіць для вытворчасці мяккай мэблі.

* не пакідае пасля сябе валокнаў
* не ліняе
* не скатваецца
* вадкасці не пранікаюць унутр валакна
* упітвае значна больш вады, чым звычайная тканіна
* хутка высыхае пасля мыцця

Ужываецца для вытворчасці адзення. Тканіна для адзення з мікравалакна дзякуючы «губкаватасці» валодае здольнасцю добра захоўваць цяпло, пры гэтым адзенне можа быць больш лёгкім і тонкім у параўнанні з іншымі тканінамі.

Недахопы
--------

* Паколькі ў аснове мікравалакна ляжыць поліэстэравая нітка, яго не рэкамендуецца сушыць на батарэях, гладзіць або падвяргаць цеплавой апрацоўцы.
* Пасля назапашвання дастатковай колькасці тлушчу ў палатне з мікрафібры яно цалкам губляе здольнасць упітваць ваду.

Выкарыстанне
------------

Тэхнічнае мікравалакно ўжываецца ў таварах для ўборкі. Дзякуючы здольнасці выдаляць тлушч і пыл без хімічных сродкаў былі створаны сурвэткі, якія дазваляюць мыць посуд і праціраць паверхні, захоўваючы чысціню дома. А дзякуючы здольнасці эфектыўна ўпітваць ваду з мікравалакна робяць кілімкі ў ванную і пярэдні пакой.

Зноскі
------

1. ↑  *Николаев Г.* Тряпка будущего // *Наука и жизнь*. — 2001. — В. 1.

|  |  |
| --- | --- |
| commons: | Мікравалакно на Вікісховішчы |


| ⛭Тэкстыльныя валокны  (руск.) (бел. |
| --- |
| Прыродныя(натуральныя)  (польск.) (бел. | 

|  |  |
| --- | --- |
| Раслінныя  (чэшск.) (бел. | Абака ·  Бамбукавае  (руск.) (бел. ·  Джутавае  (руск.) (бел. ·  Лён ·  Кенаф ·  Койр  (руск.) (бел. ·  Пянька ·  Рамі ·  Сізаль ·  Бавоўна і іншыя |
| Жывёльныя | Воўна (Махер ·  Кашмір) ·  Шоўк ·  Кетгут ·  Павуцінне ·  Пашміна |
| Мінеральныя | Азбест |

 |
| Хімічныя | 

|  |  |
| --- | --- |
| Штучныя  (ісп.) (бел. | Віскознае ·  (Ліяцэл  (укр.) (бел. ·  Модал ·  Сіблон ·  Бамбукавае) ·  Ацэтатнае |
| Сінтэтычныя | Акрыл  (укр.) (бел. ·  Арамід ·  Арселон ·  Нейлон ·  Лаўсан ·  Мікравалакно ·  Поліўрэтанавыя валокны ·  Кеўлар ·  Прален ·  Манакрыл ·  Поліэстэр  (чэшск.) (бел. |
| Неарганічныя | Шкловалакно ·  Вугляроднае |

 |

|  |  |
| --- | --- |
| ⚙️   Слоўнікі і энцыклапедыі | Вялікая кітайская |
| Нарматыўны кантроль | Microsoft: 12820456 · NKC: ph1002004 |